CELEX: 62012CA0244
Language: mt
Date: 2013-03-21 00:00:00
Title: Kawża C-244/12: Sentenza tal-Qorti tal-Ġustizzja (Il-Ħames Awla) tal- 21 ta’ Marzu 2013 (talba għal deċiżjoni preliminari tal-Verwaltungsgerichtshof — l-Awstrija) — Salzburger Flughafen GmbH vs Umweltsenat (Evalwazzjoni tal-effetti ta’ ċerti proġetti fuq l-ambjent — Direttiva 85/337/KEE — Artikoli 2(1) u 4(2) — Proġetti dwar l-Anness II — Xogħlijiet ta’ estensjoni tal-infrastruttura ta’ ajruport — Eżami fuq il-bażi ta’ livelli jew ta’ kriterji — Artikolu 4(3) — Kriterji ta’ selezzjoni — Punt 2(g) tal-Anness III — Żoni b’densità għolja ta’ popolazzjoni)

1.6.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 156/15
            
         Sentenza tal-Qorti tal-Ġustizzja (Il-Ħames Awla) tal-21 ta’ Marzu 2013 (talba għal deċiżjoni preliminari tal-Verwaltungsgerichtshof — l-Awstrija) — Salzburger Flughafen GmbH vs Umweltsenat
   (Kawża C-244/12) (1)
   
   (Evalwazzjoni tal-effetti ta’ ċerti proġetti fuq l-ambjent - Direttiva 85/337/KEE - Artikoli 2(1) u 4(2) - Proġetti dwar l-Anness II - Xogħlijiet ta’ estensjoni tal-infrastruttura ta’ ajruport - Eżami fuq il-bażi ta’ livelli jew ta’ kriterji - Artikolu 4(3) - Kriterji ta’ selezzjoni - Punt 2(g) tal-Anness III - Żoni b’densità għolja ta’ popolazzjoni)
   2013/C 156/23
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgerichtshof
   
      Partijiet fil-kawża prinċipali
   
   
      Rikorrenti: Salzburger Flughafen GmbH
   
      Konvenut: Umweltsenat
   
      Fil-preżenza ta’: Landesumweltanwaltschaft Salzburg, Bundesministerin für Verkehr, Innovation und Technologie
   
      Suġġett
   
   Talba għal deċiżjoni preliminari — Verwaltungsgerichtshof — Interpretazzjoni tad-Direttiva tal-Kunsill 85/337/KEE, tas-27 ta’ Ġunju 1985, dwar l-istima tal-effetti ta’ ċerti proġetti pubbliċi u privati fuq l-ambjent (ĠU Edizzjoni Speċjali bil-Malti, Kapitolu 15, Vol. 1, p. 248), kif emendata bid-Direttiva tal-Kunsill 97/11/KE, tat-3 ta’ Marzu 1997 (ĠU Edizzjoni Speċjali bil-Malti, Kapitolu 15, Vol. 3, p. 151) — Proġetti li jistgħu jiġu stmati — Tkabbir ta’ ajruport — Leġiżlazzjoni ta’ Stat Membru li tipprovdi għall-istima tal-effetti ta’ tali proġett fuq l-ambjent biss fil-każ ta’ żieda fin-numru tat-titjiriet kull sena b’mill-inqas 20 000 titjira supplementari
   
      Dispożittiv
   
   
               (1)
            
            
               L-Artikolu 2(1) kif ukoll l-Artikolu 4(2)(b) u (3) tad-Direttiva tal-Kunsill 85/337/KEE, tas-27 ta’ Ġunju 1985, dwar l istima tal-effetti ta’ ċerti proġetti pubbliċi u privati fuq l-ambjent kif emendata bid-Direttiva tal Kunsill 97/11/KE, tat-3 ta’ Marzu 1997, jipprekludu leġiżlazzjoni nazzjonali li tissuġġetta proġetti dwar bdil tal-infrastruttura ta’ ajruport u li jaqgħu taħt l-Anness II ta’ din id-direttiva għal evalwazzjoni tal-effetti tagħhom fuq l-ambjent biss jekk dawn il-proġetti jkunu jistgħu jkabbru n-numru ta’ attività tal-arju b’tal-inqas 20 000 fis-sena.
            
         
               (2)
            
            
               Meta Stat Membru, skont l-Artikolu 4(2)(b) tad-Direttiva 85/337, kif emendata bid-Direttiva 97/11, fir-rigward ta’ proġetti li jaqgħu taħt l-Anness II ta’ din tal-aħħar, jistabbilixxi livell, bħal dak inkwistjoni fil-kawża prinċipali, li huwa inkompatibbli mal-obbligi stabbiliti fl-Artikoli 2(1) u 4(3) ta’ din id-direttiva, id-dispożizzjonijiet tal-Artikoli 2(1) kif ukoll tal-Artikolu 4(2)(a) u (3) tal-imsemmija direttiva għandhom effett dirett li jimplika li l-awtoritajiet nazzjonali kompetenti għandhom jiżguraw li qabelxejn isir eżami jekk il-proġetti kkonċernati jistgħux ikollhom effetti kunsiderevoli fuq l-ambjent u, jekk iva, li sussegwentement tittwettaq evalwazzjoni ta’ tali effetti.
            
         
      (1)  ĠU C 235, 04.08.2012